Á vegum Tilraunastöðvarinnar á Keldum og Matvælastofnunar ( MAST ) er nú að fara af stað rannsókn á tíðni og orsökum folaldadauða hér á landi . Efniviðurinn verður einnig nýttur til rannsókna á sviði líffæra - og þroskunarfræði . „ Rannsóknin byggir á krufningu folalda sem drepast eða eru aflífuð fyrir 6 mánaða aldur og spurningalistum sem verða lagðir fyrir eigendur . Rannsóknin er hrossaeigendum að kostnaðarlausu að öðru leyti en því að þeir greiða sjálfir flutningskostnað . Afar mikilvægt er að sem flest þeirra folalda sem drepast í vor og fram á haust komi til krufningar svo fljótt sem auðið er . Eigendur eru beðnir um að láta Tilraunastöðina á Keldum vita af sendingunni í síma 585-5100 ( Einar Jörundsson eða Ólöf G. Sigurðardóttir ) og / eða í tölvupósti ( meinas@listar.hi.is eða syni@keldur.is).“